open-index/open-wikipedia-markdown huggingface dataset:
பப்புவா நியூ கினி

**பப்புவா நியூ கினி** அல்லது அதன் முழுப்பெயராக பப்புவா நியூ கினி சுதந்திர நாடு (*Independent State of Papua New Guinea*) என அழைக்கப்படும் இந்நாடு ஓசானியாவிலுள்ள (பெருங்கடலிட நாடுகளில் உள்ள) நியூகினித்தீவின் கிழக்கு அரைவாசியையும் (மேற்கு அரைவாசி இந்தோனேசியாவின் ஆளுகைக்குட்பட்ட மேற்கு பப்புவா மற்றும் இரியன் ஜெயா மாகாணங்களைக் கொண்டது) மற்றும் பல தீவுகளையும் கொண்டது.

19 ஆம் நூற்றாண்டின் ஆரம்பத்திலிருந்து மெலனேசியா என அழைக்கப்படும் பசுபிக் பெருங்கடல் தென்மேற்குப் பகுதியில் இந்நாடு அமைந்துள்ளது. இந்நாட்டின் மிகச்சிறிய எண்ணிக்கையிலுள்ள நகரங்களிலொன்றான போர்ட் மோர்ஸ்பி இதன் தலைநகராகும். இந்நாட்டின் முடிக்குரிய அரசராக மூன்றாம் சார்லசும், ஆளுநராக பாப் தாடேவும், பிரதம மந்திரியாக ஜேம்ஸ் மராபும் உள்ளனர்.

## மக்கட்பரம்பல்
உலகிலுள்ள மிகவும் பன்முகத்தன்மையுடைய நாடுகளில் இந்நாடும் ஒன்றாகும். மக்கள் தொகை 5 மில்லியனே உள்ள இந்நாட்டில் 850 இற்கும் மேற்பட்ட ஆதிக்குடிவாசிகளின் மொழிகளும் குறைந்தது அதே எண்ணிக்கையுடைய பழங்குடிக் குழுக்களும் பரம்பியுள்ளன. இந்நாடு அதிகமாக கிராமங்களைக் கொண்டது. 18 சதவீதமான மக்களே நகர்ப்புறத்தில் வசிக்கின்றனர். பெரும்பாலான மக்கள் பாரம்பரிய சமுதாயத்திலேயே வாழ்வதுடன் அன்றாட உணவுத் தேவைக்கு மட்டுமே விவசாயத்தில் ஈடுபடுகிறார்கள். இப்பாரம்பரிய சமுதாயங்களுக்கும் அவற்றின் சந்ததிகளுக்கும் இந்நாட்டின் சட்டங்களினால் போதிய பாதுகாப்பு வழங்கப்பட்டுள்ளன.

## புவியியல் அமைப்பு
இந்நாட்டின் புவியியலும் மிகவும் பரந்த பன்முகத்தன்மை கொண்டது. நடுவே மலைகளும் உயர்நிலங்களையும் தாழ்நிலங்களில் அடர்த்தியான மழைக்காடுகளையும் கொண்ட இந்நாட்டின் தரைத்தோற்ற அமைப்பு போக்குவரத்துக் கட்டுமானங்களை வளர்த்தெடுக்க மிகவும் சவாலாக விளங்குகிறது. சில இடங்களுக்கு விமானம்(வானூர்தி) மூலம் மட்டுமே போய்வர முடியும். 1888 இல் இருந்து மூன்று வேற்று நாட்டவர்களின் ஆளுகைக்குட்பட்ட பின்னர் 1975 ஆம் ஆண்டு பப்புவா நியூ கினி அவுஸ்திரேலியாவிடமிருந்து சுதந்திரம் (முழு விடுதலை) பெற்றுக்கொண்டது.

## இதனையும் காண்க
* மேற்கு பப்புவா, இந்தோனேசியாவின் மாகாணம்

## மேற்கோள்கள்



பகுப்பு:தீவு நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
அர்ஜுன றணதுங்க

**அர்ஜுன றணதுங்க** (பிறப்பு - டிசம்பர் 1, 1963) இலங்கையின் முன்னாள் கிரிக்கெட் அணித்தலைவர். இவர் ஆனந்தக் கல்லூரியில் கல்விகற்றார். இடதுகைத் துடுப்பாளராகவும் மத்திம வேக சுழல் பந்தாளராகவும் விளையாடிய இவரது தலைமைத்துவத்திலேயே இலங்கை அணி 1996 இல் உலகக் கோப்பையை வென்றது. இவர் 2000 ஆம் ஆண்டு முதல் இலங்கை அரசியலில் ஈடுபட்டுள்ளார்.

இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஜனநாயக தேசிய முன்னணி சார்பில் களுத்துறை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.இவர் 2015 செப்டம்பர் 4 அன்று துறைமுகங்கள் அமைச்சராக நியமிக்கப்பட்டார்.

## வாழ்க்கைக் குறிப்பு
50/4,C பெலவத்தை ரோட், நுகேகொடயில் வசிக்கும் இவர் பௌத்த மதத்தைச் சேர்ந்தவர்.

## மேற்கோள்கள்

## வெளி இணைப்புகள்
* அர்ஜூன றணதுங்க

 
 

பகுப்பு:இலங்கைத் துடுப்பாட்டக்காரர்கள்
பகுப்பு:இலங்கை அரசியல்வாதிகள்
பகுப்பு:1942 பிறப்புகள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
மேற்கிந்தியத்தீவுகள் துடுப்பாட்ட அணி

துடுப்பாட்ட விளையாட்டில் தேர்வு மற்றும் ஒருநாள் போட்டிகளில் மேற்கிந்தியத்தீவுகள் ஒரு அணியாக விளையாடி வருகின்றன. ஆயினும் மேற்கிந்தியத்தீவுகள் என்பது ஒரு நாடல்ல. பார்படோசு, திரினிடாட் டொபாகோ, யமேக்கா, அன்டிகுவா பர்புடா போன்ற கரிபியன் கடற்பிரதேசத்துத் தீவுக்கூட்ட நாடுகளிலிருந்து வீரர்கள் மேற்கிந்தியத் தீவுகள் அணியில் விளையாடுகிறார்கள். மேற்கிந்தியத்தீவுகள் அணி 1928 இல் தேர்வுத் துடுப்பாட்டத் தகுதி பெற்றது.

## மேற்கோள்கள்

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:கரிபியனில் விளையாட்டு
பகுப்பு:மேற்கிந்தியத் தீவுகளில் துடுப்பாட்டம்
பலத்தீன விடுதலை இயக்கம்

**பலத்தீன விடுதலை இயக்கம் அமைப்பு** 1964 இல் அரபு லீக் மூலம் நிறுவப்பட்டது. ஆரம்பத்தில், இந்த அமைப்பு இசுலாமிய அரசை ஆயுதப் போராட்டத்தின் மூலம் தூக்கியெறிந்து, ஜோர்டானிய மற்றும் மத்திய தரைக்கடல் ஆறுகளுக்கு இடையே பாலத்தீனிய அரசின் இறையாண்மையை உருவாக்குவதை நோக்கமாகக் கொண்டது. ஒரு மாநில இடம் உருவாக்கப்பட்டது

## வெளி இணைப்புகள்

### உத்தியோகபூர்வ வலைத்தளங்கள்
* PLO Negotiations Affairs Department 
* Permanent Observer Mission of Palestine to the United Nations 

### வரலாறு
* Fatah the most significant organization within the PLO
* Brief history of the Palestine Liberation Organization by GlobalSecurity.org

### ஆவணங்கள்
* Statement of Proclamation of the Organization (1964) 
* Palestinian National Charter (1968)  published by The Avalon Project  at Yale Law School
* Palestinian National Charter (1968)  published by the Permanent Observer Mission of Palestine to the United Nations 
* PLO Political Program  Adopted at the 12th Session of the Palestine National Council Cairo, 8 June 1974 published by the Permanent Observer Mission of Palestine to the United Nations 
* Decisions and Actions related to the Palestine National Charter (1996)  published by the Permanent Observer Mission of Palestine to the United Nations 
* Unofficial Translation  of the Statement by the Central Council of the Palestine Liberation Organization 1996 document above
* Draft constitution (2003)  as published by the Palestine National Authority Ministry of Foreign Affairs

### ஆய்வு
* Another translation  of the draft constitution, with commentary by the Palestinian Center for Policy and Survey Research
* Commentary on the Palestine National Charter published by the Jewish Virtual Library

### பொதுவானவை
* Collection of Documents, Biographies and other information on the Palestine Liberation Organization published by the Jewish Virtual Library
* The Palestinian Vision of Peace (2002)  as stated by the PLO Negotiations Affairs Department 
* Scholars debate the PLO vs. Zionism, suicide bombing and related issues 
* Understanding the Palestinian Movement HIR
* Documents regarding the Soviet Ministry of Defense 1983 special operation requested by Yasir Arafat : delivery of two German-built coast guard cutters belonging to the PLO from Syria to Tunis - (PDF in Russian) from the *Soviet Archives* http://psi.ece.jhu.edu/~kaplan/IRUSS/BUK/GBARC/buk.html  collected by Vladimir Bukovsky
* Photo enlargement  shows Palestinians marching in West Berlin, 15 Nov 69.
* Opinion: "The Palestinian Leadership" *[[Arutz Sheva]]* Francisco Gil-White.

## மேற்கோள்கள்

பகுப்பு:புரட்சி இயக்கங்கள்
வழங்கிப்பண்ணை

**வழங்கிப்பண்ணை** (*Server Farm*) என்பது, பெரும் நிறுவனங்களினுடைய வழங்கித் தேவைகள் தனியொரு வழங்கி கணினியின் இயலுகைகளை தாண்டிப்போகும் போது, அத்தேவையைப் பூர்த்தி செய்துகொள்வதற்காக உருவாக்கப்படும் வழங்கிக் கணினிகளின் தொகுதி ஆகும்.

பொதுவாக வழங்கிப்பண்ணைகளில் ஒரே நோக்கத்தை நிறைவேற்றுவதற்கான முதன்மை வழங்கியும் அதற்குக்  காப்பாக காப்பு வழங்கியும் காணப்படும். முதன்மை வழங்கி செயலிழக்கும் சந்தர்ப்பத்தில் காப்பு வழங்கி இடையீடின்றி பணியை செய்வதோடு, தடையற்ற சேவையை உறுதிப்படுத்தும்.

தற்போது பெரு நிறுவனங்களில் Mainframe கணினிகளின் பயன்பாட்டுக்கு மாற்றாக, அல்லது அதனோடு ஒத்தியங்கும் வண்ணம் வழங்கிப்பண்ணைகள் பயன்படுத்தப்படுகிறது. ஆனால் வழங்கிப்பண்ணைகள் Mainframe கணினிகளுக்கு நிகரான மாற்றாக முடியாது என்ற கருத்தும் நிலவுகிறது.

கூகிள் போன்ற இணைய சேவை வழங்கும் நிறுவனங்கள் வழங்கிப்பண்ணைகளைப் பயன்படுத்துகின்றன.

## நுட்பியற் சொற்கள்
* 

## மேற்கோள்கள்

பகுப்பு:வழங்கிகள்
மஹ்மூட் தர்வீஷ்

**மஹ்மூட் தர்வீஷ்** (*Mahmoud Darwish*) (மார்ச் 13, 1941 - ஆகஸ்ட் 9, 2008) ஒரு பாலஸ்தீன படைப்பிலக்கிய கர்த்தாவாவார்.

இவர் பலஸ்தீனத்தில் அக்றே என்ற நகருக்கு கிழக்கேயுள்ள பிந்வா என்ற கிராமத்தில் 1941 இல் பிறந்தார். அக்கிராமம் 1948 இஸ்ரேலியரால் அழிக்கப்பட பெற்றோருடன் லெபனானுக்குக் குடிபெயர்ந்தார். 1971 இல் இஸ்ரேலை விட்டு வெளியேறி கெய்ரோவில் வாழ்ந்தார். 1972 முதல் அவர் பெய்ரூத்தில் வாழ்ந்துவந்தார்.

பலஸ்தீன விடுதலை இயக்கத்தின் ஆராய்ச்சி நிலைய இயக்குநராக பல ஆண்டுகள் பணியாற்றியுள்ளார். ஜனரஞ்சக இசைக்கலைஞர்களுக்கு நிகரான பிரபலம் இவருக்கு இருப்பதாக கூறப்படுகிறது.

1969 இல் ஆசிய ஆபிரிக்க எழுத்தாளர் அமைப்பு இவருக்கு **தாமரை** விருது வழங்கி கௌரவித்தது.

இவரது முதல் கவிதைத்தொகுதியான **சிறகிழந்த பறவைகள்** 1960 இல் வெளிவந்தது.

## வெளியிட்டுள்ள நூற்கள்

* ஒலிவம் இலைகள் (1964)
* பலஸ்தீனத்திலிருந்து ஒரு காதலன் (1966)
* இரவின் முடிவு (1967)
* கலிலீயில் பறவைகள் இறக்கின்றன (1970)
* நான் உன்னை காதலிக்கிறேன் நான் உன்னை காதலிக்கவில்லை (1972)
* ஏழாவது தாக்குதல் (1975)
* திருமணங்கள் (1977)

## தமிழில் இவருடைய படைப்புகள்
இவருடைய பல கவிதைகள் தமிழில் பலரால் மொழிபெயர்க்கப்பட்டிருக்கின்றன. பாலஸ்தீனக் கவிதைகள் என்ற தொகுப்பு நூலில் இவருடைய கவிதைகள் முக்கியப் பங்கு வகிக்கின்றன. இந்நூலில் தர்வீஷின் கவிதைகளோடு சேர்த்து பல பாலஸ்தீனக் கவிஞர்களுடைய கவிதைகளும் மொழி பெயர்க்கப்பட்டிருந்தது.

எஸ்.வி.ராஜதுரை, வ.கீதா மொழிபெயர்த்து தொகுத்த "மண்ணும் சொல்லும் மூன்றாம் உலகக் கவிதைகள்" என்னும் நூலிலும் இவருடைய கவிதைகள் இடம் பெற்றிருக்கின்றன.

உயிர்மை பதிப்பகத்தினுடைய "நான் மடிந்து போவதைக் காணவே அவர்கள் விரும்புவர்" என்ற நூலில் தர்வீஷினுடைய கவிதைகள் மட்டுமே மொழிபெயர்க்கப்பட்டிருக்கின்றன.

## வெளி இணைப்புகள்
* Official website 
* Darwish biography 
* 2000 article on Darwish from the ''Ramallah Journal''
* 2002 Article on Darwish from ''The Progressive'' 
* Short biography, two poems and one exerpt at ''Fence'' 
* Five Darwish poems at ''Poemhunter.com
* Seven Darwish poems at a Geocities fansite

பகுப்பு:பாலஸ்தீன எழுத்தாளர்கள்
பகுப்பு:லெனின் அமைதிப் பரிசு பெற்றவர்கள்
பகுப்பு:1941 பிறப்புகள்
பகுப்பு:2008 இறப்புகள்
கொட்னி வோல்சு

**கொட்னி வோல்சு** (கொட்னி வோல்ஷ், Courtney Walsh, அக்டோபர் 30, 1962) மேற்கிந்தியத்தீவுகள் அணியின் குறிப்பிடத்தக்க பந்தாளர். தேர்வுத் துடுப்பாட்டப் போட்டிகளில் முதன்முதலாக 500 இலக்குகளைப் பெற்றவர் இவராவார். 1962 ஒக்ரோபர் 30 ஆம் திகதி பிறந்த வோல்சு ஜமெய்க்காவுக்காக ஆட அரம்பித்து 1984இல் ஆஸ்திரேலியாவுக்கு எதிரான போட்டியில் பேர்த்தில் முதல் தேர்வுத் துடுப்பாட்டப் போட்டியில் ஆடினார். இங்கிலாந்தின் குளோசெசுரசயர் அணிக்காகவும் ஆடியுள்ளார். வலதுகை வேகப்பந்தாளரான இவர் மொத்தமாக 519 தேர்வுத் துடுப்பாட்ட இலக்குகளை வீழ்த்தியுள்ளார்.

## வெளி இணைப்புகள்
* கிரிக்இன்ஃபோ Player Profile : Courtney Walsh
* Courtney Walsh player profile on கிரிக்கெட் ஆக்கைவ்
* Courtney Walsh Center on CaribbeanCricket.com 
* Jackie Hewitt's tribute to Courtney Walsh
* Behind The Walsh 

பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
பகுப்பு:யமேக்கா விளையாட்டு வீரர்கள்
சுய இன்பம்

**சுய இன்பம் (masturbation)** அல்லது **தற்புணர்ச்சி** என்பது ஒருவர் தன் பாலுறுப்பைத் தூண்டி கிளர்ச்சி அடைவதைக் குறிக்கும். பெரும்பாலும் இவ்வாறான தூண்டுதல், புணர்ச்சிப் பரவசநிலையை அடைவதை நோக்காகக் கொண்டிருக்கும். இச்செயல் எல்லா பாலினருக்கும் பொதுவான செயற்பாடாகும். சுயமாக பாலுறுப்புக்களை தூண்டுவது மட்டுமல்லாது, ஒருவர் மற்றவருடைய பாலுறுப்புக்களைத் தூண்டி கிளர்ச்சி அடையச்செய்வதும் இந்த வகைக்குள்ளேயே அடங்கும்.

மனிதரில் குழந்தைப்பருவம் தொட்டே இந்நடத்தையைக் காணலாம். இந்நடத்தையும் இது தொடர்பான பொது உரையாடலும் சமூக அளவில் அங்கீகாரம் பெறாததோடு மதங்களின் அடிப்படையில் கட்டமைக்கப்படும் கலாச்சார சூழலில் தவறான செயற்பாடாகவும், தீமை பயக்கும் நடத்தையாகவும் கற்பிக்கப்படுகிறது.

சுய இன்பத்துக்கென பல்வேறு கருவிகளும் உபகரணங்களும் உற்பத்தி செய்யப்படுகின்றன. 

சுய இன்பமும் பாலுறவும் பாலூட்டி உயிரினங்களில் காணப்படும் இரு மிகப்பொதுவான பாலியல் நடத்தைகளாகும். இரண்டும் தம்மளவில் தனித்துவமானவை என்பதோடு, ஒன்றுக்கு ஒன்று மாற்றாக அமைபவை அல்ல.

விலங்கு இராச்சியத்தில் சுய இன்பமானது பல பாலூட்டும் விலங்குகளில் காணப்படுகிறது. வளர்ப்புப் பிராணிகளிலும், காடுகளில் வாழும் பிராணிகளிலும் இந்நடத்தையை காணலாம்.

### உடல்நலம்
அமெரிக்க மருத்துவ சங்கம் 1972 இல் ஒருமித்த கருத்தினால் சுய இன்பம் இயல்பான ஒன்று என அறிவித்தது. இது ஒருவரின் உடலின் ஆற்றலைக் குறைக்காது, முன்கூட்டிய விந்து தள்ளல் ஏற்படாது. சுயஇன்பம் என்பது மருத்துவ ரீதியாக ஆரோக்கியமான மற்றும் உளவியல் ரீதியாக இயல்பான பழக்கம் என்பது மருத்துவ உலகின் ஒருமித்த கருத்தாகும்.

சுய இன்பம் குறித்து தவறாகப் பத்திரிகைகளிலும், தொலைக்காட்சி நிகழ்ச்சிகளும் தனியார் விளம்பரம் செய்கிறார்கள். இதனால் சுயஇன்பத்தைப் பற்றியதான பயம் மக்களிடையே உள்ளது. சுய இன்பத்தால் எந்த விதமான பாதிப்புகளும் வராது என மருத்துவ உலகம் கூறுகிறது. இதனை நரம்பியல் துறை வல்லுனர்களும் சுய இன்பம் தீங்கல்ல என்று நிருபித்துள்ளார்கள்.

### வரலாறு
உலகெங்கிலும் உள்ள வரலாற்றுக்கு முந்தைய பாறை ஓவியங்களில் ஆண் மற்றும் பெண் சுயஇன்பத்தின் சித்தரிப்புகள் உள்ளன. ஆரம்பகால பதிவுகளில் இருந்து, பழங்கால சுமேரியர்கள் பாலுறவில் மிகவும் நிதானமான அணுகுமுறைகளைக் கொண்டிருந்தனர். சுயஇன்பம் ஆண்களுக்கும் பெண்களுக்கும் பாலியல் ஆற்றலை மேம்படுத்தும் என்று சுமேரியர்கள் பரவலாக நம்பினர்.

பண்டைய கிரேக்கர்கள் சுயஇன்பத்தை மற்ற வகையான பாலியல் இன்பங்களுக்கு ஒரு சாதாரண மற்றும் ஆரோக்கியமான மாற்றாகக் கருதினர்.

## மேற்கோள்கள்

## வெளி இணைப்புகள்

*  Note: Messer's and Walker's article cannot be protected by copyright.

பகுப்பு:பாலியல் நடத்தைகள்
பொண்டாய் கடற்கரை

**பொண்டாய் கடற்கரை** (*Bondi Beach*, ) ஆத்திரேலியாவில் நியூ சவுத் வேல்ஸ் மாநிலத் தலைநகரான சிட்னி நகரத்திற்கு கிழக்கில் 7 கிலோமீட்டர் தொலைவில் உள்ள புகழ்பெற்ற ஒரு கடற்கரையும் புறநகரும் ஆகும். 2021 கணக்கெடுப்பின்படி, இங்குள்ள மக்கள்தொகை 11,513 ஆகும். பொண்டாய், வடக்கு பொண்டாய், பொண்டாய் சந்தி ஆகியன இதன் அயலிலுள்ள புறநகர்கள் ஆகும். ஆண்டு முழுவதும் பெருந்தொகையான உல்லாசப்பயணிகள் பொண்டாய் கடற்கரைக்கு வருகை தருகிறார்கள். பல பிரித்தானிய, அயர்லாந்து சுற்றுலாப்பயணிகள் நத்தார் நாளை இங்கே கழிக்கிறார்கள்.

## 2025 பொண்டாய் கடற்கரை துப்பாக்கிச் சூடு
 
பொண்டாய் கடற்கரையின் ஆர்ச்சர் பூங்காவில், 14 டிசம்பர் 2025 அன்று (ஞாயிற்றுக்கிழமை) மாலை 6.47 மணி அளவில் தீபத்திருநாள் எனும் அனுக்கா விழாவைக் கொண்டாடிக் கொண்டிருந்த ஏறத்தாழ 1,000 யூத சமூகத்தினரை குறிவைத்து, ஆத்திரேலியக் குடியுரிமை பெற்ற தகப்பனும், மகனும் இணைந்து விலங்குகளைச் சுடும் துப்பாக்கிகளால் சுட்டதில் 16 பேர் கொல்லப்பட்டனர், மேலும் பலர் காயமடைந்தனர்.

## மேற்கோள்கள்

பகுப்பு:ஆஸ்திரேலியக் கடற்கரைகள்
பகுப்பு:சிட்னி
பகுப்பு:நியூ சவுத் வேல்ஸ்
அலெக்சாந்தர் பூஷ்கின்

**அலெக்சாந்தர் செர்கேயெவிச் பூஷ்கின்** (*Aleksandr Sergeyevich Pushkin*, ,  - ) உருசிய மொழியின் ஒரு சிறந்த கவிஞர், நாடகாசிரியர், எழுத்தாளர். மிகப்பெரிய கவிஞராக பலரால் கருதப்படும் இவர் நவீன உருசிய இலக்கியத்தின் நிறுவனர்.

பூஷ்கின் தனது கவிதைகளிலும் நாடகங்களிலும் உரைநடையைக் கையாள்வதில் முன்னோடியாகவிருந்தார். அத்துடன் ரஷ்ய இலக்கியத்தில் ஒரு தனித்துவமான கதைசொல்லும் பாங்கையும் உருவாக்கியிருந்தார். இவை முன்னெப்போதுமில்லாத அளவில் பிற்கால ரஷ்ய எழுத்தாளர்களிடம் மிகுந்த தாக்கத்தினை ஏற்படுத்தின.

### வாழ்க்கை
அலெக்சாந்தர் புஷ்கின் ரஷ்ய உயர்குடியைச் சேர்ந்த செர்கேய் புஷ்கினுக்கும் நதேழ்தா கண்ணிபாலுக்கும் மகனாக 1799ல் பிறந்தார்.
தன் மைத்துனரான ஜார்ஜா த அந்தேசுடனான துப்பாக்கிச் சண்டையில் குண்டடிபட்டு இறந்தார்.

### மேற்கோள்கள்

பகுப்பு:1799 பிறப்புகள்
பகுப்பு:1837 இறப்புகள்
பகுப்பு:உருசிய எழுத்தாளர்கள்
பகுப்பு:கவிஞர்கள்
குனூ திட்டம்

**குனூ திட்டம் (GNU Project)** ஆனது, கட்டற்ற மென்பொருள் அடிப்படையிலமைந்த முழுமையான இயக்குதளம் (குனூ) ஒன்றினை உருவாக்கும் நோக்கத்துடன் ஆரம்பிக்கப்பட்ட செயற்றிட்டமாகும்.

இரிச்சர்டு இசுட்டால்மன் அவர்கள் இத்திட்டத்தினை ஆரம்பித்தார். குனூ (GNU) என்ற சுருக்கப்பதத்தின் விரிவு **G**nu is **N**ot **U**nix  (அதாவது குனூ யூனிக்ஃசு அன்று) என்பதாகும்.

குனூ இயங்குதளம் யுனிக்சை ஒத்தது, ஆனால் யுனிக்சின் ஆணைமூலத்தை பயன்படுத்தவில்லை என்பதால் இப்பெயர் தெரிவுசெய்யப்பட்டது.

இத்திட்டத்துக்கான அறிவித்தலை திரு. இரிச்சர்டு இசுட்டால்மன்  1983 இல் வெளியிட்டார். 1984 சனவரியில் இதற்கான மென்பொருள் வளர்ச்சிப் பணிகள் தொக்கமாயின. இன்று வரை இத்திட்டமானது "வளர்ச்சி" என்னும்  நிலையிலேயே இருக்கிறது. நிறைவு எய்தவில்லை. ஆயினும், இத்திட்டத்தின் பெறுப்பேறாக உருவான கட்டற்ற திறந்தமூல மென்பொருட்களையும், லினக்ஸ் கருவினையும் கொண்டு உருவாக்கப்பட்ட குனூ/லினக்ஸ் இயங்குதளம் இன்று மிகவும் பரவலாகியுள்ளது.

இச்செயற்றிட்டத்தின் பொதுவில் அறியப்பட்ட வெளியீடுகள் பெரும்பாலும் மென்பொருட்களாகவும் தொழில்நுட்பம் சார்ந்தவையாகவும்  இருந்தபோதும் இத்திட்டமானது, சமூக, அற, அரசியல் இயக்கமாகவே ஆரம்பிக்கப்பட்டது.

மென்பொருட்களையும், மென்பொருள் உரிம ஒப்பந்தங்களையும் உருவாக்குவதுபோன்றே குனூ திட்டமானது பெருமளவில் தத்துவம் சார் எழுத்தாக்கங்களை வெளியிட்டு வருகிறது. இவை பெரும்பாலும் இரிச்சர்டு இசுட்டால்மனால் எழுதப்படுபவையாகும்

## குனூ திட்டத்தின் நிறுவனம்சார் பேச்சாளர்கள்

*இராபர்ட் ஜே. சாசல் (Robert J. Chassell)
சைலோயிக் தாச்சாரி (Loïc Dachary)
*இரிக்கார்டோ கால்லி (Ricardo Galli)
*கியார்கு கிரீவ் (Georg Greve)
*ஃபிரடரிக்கோ ஃகைன்சு (Federico Heinz)
*பிராட்லி கூன் (Bradley Kuhn)
*ஈபன் மோகலென் (Eben Moglen)
*ரிச்சர்டு ஸ்டால்மேன் (Richard Stallman)
*தாவீது சுகர் (David Sugar)

## வெளி இணைப்புகள்
*நிறுவன வலைத்தளம்
*முதன்முதலாக வெளியிடப்பட்ட அறிவித்தல்
*தத்துவம் சார் பக்கங்கள்
*குனூ பொது அறிவிப்பு
*குனூ திட்டம் குறித்த விரிவான கட்டுரை ஒன்று
*குனூ திட்ட வரலாறு

பகுப்பு:கட்டற்ற மென்பொருட்கள்
பகுப்பு:குனூ
பகுப்பு:பதிப்புரிமை
நுகுகி வா தியங்கோ

**கூகி வா தியங்கோ** (*Ngũgĩ wa Thiong'o*, பிறப்பு *ஜேம்ஸ் நுகி*: சனவரி 5, 1938- 28 மே 2025 என்பவர் ஒரு கென்ய எழுத்தாளரும், கல்வியாளரும் ஆவார். இவர் கிழக்கு ஆப்பிரிக்காவின் முன்னணி புதின ஆசிரியர் என்று குறிப்பிடப்படுகிறார். இவர் முதலில் ஆங்கிலத்திலேயே எழுதத் தொடங்கினார். பின்னர் தன் தாய்மொழியான கிகூயுவிலேயே முதன்மையாக எழுதினார். இவரது படைப்புகளில் இலக்கியம் மற்றும் சமூக விமர்சனம் முதல் குழந்தைகள் இலக்கியம் வரையிலாக புதினங்கள், நாடகங்கள், சிறுகதைகள், கட்டுரைகள் ஆகியவை அடங்கும். இவர் கிகூயு மொழி இதழான முதிரியின் நிறுவனரும் ஆசிரியரும் ஆவார். இவரது சிறுகதை தி அப்ரைட் ரெவல்யூஷன்: ஆர் வை ஹுமன்ஸ் வாக் அப்ரைட் 100 மொழிகளில் மொழிபெயர்க்கப்பட்டுள்ளது. languages. ஜேம்ஸ் நுகுகி என்ற தம்முடைய பெயரை அது ஏகாதிபத்தியத்தின் அடையாளம் எனக்கருதி தமது கிகுயு மொழி மரபிற்கேற்ப *தியெங்கோவின் மகன் நுகுகி* எனப் பொருள்பட நுகுகி வா தியங்கோ என மாற்றிக் கொண்டார்.

## இவரது நூல்கள்
* ஒரு கோதுமை மணி (புதினம்)
* அழாதே குழந்தாய் (புதினம்)
* இரத்த இதழ்கள்(புதினம்)
* சிலுவையில் சாத்தான் (புதினம்)
* தடுப்புக்காவல்
* இடையில் ஓர் ஆறு (புதினம்)
* இரகசிய வாழ்க்கைகள் (கதைத் தொகுதி)

## மேற்கோள்கள்

பகுப்பு:1938 பிறப்புகள்
பகுப்பு:கென்ய எழுத்தாளர்கள்
பகுப்பு:ஆப்பிரிக்க மெய்யியலாளர்கள்
பகுப்பு:ஆப்பிரிக்க மொழிகளின் செயற்பாட்டாளர்கள்
பகுப்பு:2025 இறப்புகள்
வோலே சொயிங்கா

thumb|வோல் சொயிங்கா

**வோல் சொயிங்கா** (பிறப்பு - ஜூலை 13, 1934) நைஜீரியாவைச் சேர்ந்த எழுத்தாளர் ஆவார். இவர் ஆங்கிலத்தில் கவிதைகள், நாடகங்கள் மற்றும் நாவல்களை எழுதியிருக்கின்றார். இவரது கவிதைகளும் நாடகங்களும் மிகவும் குறிப்பிடத்தக்கவை. இவர் 1986 இல் இலக்கியத்துக்கான நோபல் பரிசு பெற்ற படைப்பாளியாவார்.

## மேற்கோள்கள்

பகுப்பு:நைஜீரிய எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:ஆங்கில எழுத்தாளர் பற்றிய குறுங்கட்டுரைகள்
பகுப்பு:1934 பிறப்புகள்
பகுப்பு:வாழும் மக்கள்
அரவிந்த டி சில்வா

**தேசபந்து பின்னாதுவகே அரவிந்த டி சில்வா** (Deshabandu **Pinnaduwage Aravinda de Silva** ( பிறப்பு: அக்டோபர் 17, 1965) இலங்கைத் துடுப்பாட்ட அணியின் முன்னாள் துடுப்பாளர் ஆவார் . கொழும்பில் பிறந்த இவர் டீ. எஸ். சேனானாயகே மகா வித்தியாலயத்தில் கல்வி கற்றார். இங்கிலாந்து மாகாணத் துடுப்பாட்டத்திலும் விளையாடியுள்ளார். அனைத்துக் காலத்திற்குமான சிறந்த மட்டையாளர்களில் ஒருவராகக் கருதப்படுகிறார். 1996 துடுப்பாட்ட உலகக்கிண்ணத்தை இலங்கைத் துடுப்பாட்ட அணி வெல்வதற்கு பிரதான பங்களிப்பை அளித்தார். இலங்கைத் துடுப்பாட்டக் கட்டுப்பாட்டு வாரியத்தின் பல பதவிகளில் இருந்துள்ளார். சர்வதேச போட்டிகளில் இருந்து 2003 ஆம் ஆண்டில் ஓய்வு பெற்றார்.

## கல்வி
அரவிந்த டி சில்வா கொழும்பில் உள்ள டி. எஸ். சேனானாயகே கல்லூரியிலும் , இசிபதானா கல்லூரியிலும் பயின்றார்.

## உள்ளூர் போட்டிகள்
இவர் இங்கிலாந்தின் கென்ட் மாகாண அணிக்காக முதல் தரத் துடுப்பாட்டங்களில் 1995 ஆம் ஆண்டுகளில் விளையாடினார். இவரின் துடுப்பாட்ட வாழ்க்கையில் இது திருப்புமுனையாக அமைந்தது.

## சர்வதேச போட்டிகள்
1984 ஆம் ஆண்டில் இலார்ட்சு துடுப்பாட்ட மைதானத்தில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டத்தில் அறிமுகமானார். இவர் துவக்க காலங்களில் அதிரடியாக ரன் குவிப்பவர் ஆனால் நிலையில்லாத ஆட்டத் திறனை வெளிப்படுத்தக் கூடியவர் என்று அறியப்பட்டார். இதனால் *மேட் மேக்ஸ்*  என்ற புனைபெயரால் அழைக்கப்பட்டார். பின் இவரது அதிரடியாக அடிக்கும் திறன்களால் இவர் பரவலாக அறியப்படுகிறார். தனது மூர்க்கத்தனமான ஆட்டத் திறனைப் பற்றிக் கூறும்போது இது தான் எனது இயற்கையான விளையாட்டு முறை. இவ்வாறு விளையாடும் போது தான் எனக்கு நம்பிக்கை வருகிறது. எனவே எனது விளையாடும் முறையினை மாற்றம் செய்யவேண்டியதில்லை. பந்துவீச்சில் ஆதிக்கம் செலுத்த நினைத்தால் அவர்கள் அதனைச் செய்யட்டும்.ஆனால் இது தான் எனது விளையாடும் முறை. என்னுடைய இளவயதில் இருந்து இந்தமாதிரி தான் விளையாடி வருகிறேன் எனத் தெரிவித்தார்.

1996 துடுப்பாட்ட உலகக்கிண்ணத்தை இலங்கைத் துடுப்பாட்ட அணி வெல்வதற்கு பிரதான பங்களிப்பை அளித்தார். ஆத்திரேலியத் துடுப்பாட்ட அணிக்கு எதிரான இறுதிப் போட்டியில் நூறு ஓட்டங்கள் அடித்தது மட்டுமின்றி மூன்று இலக்குகளை எடுத்து ஆட்ட நாயகன் விருது பெற்றார். தேர்வுத் துடுப்பாட்டத்தின் இரு பகுதிகளிலும் நூறு அடித்தவர் எனும் சாதனையைப் படைத்துள்ளார். இதற்கு முன் இந்தச் சாதனையை இந்தியத் துடுப்பாட்ட அணியைச் சார்ந்த சுனில் காவஸ்கர், ஆத்திரேலியத் துடுப்பாட்ட அணியைச் சேர்ந்த ரிக்கி பாண்டிங் ஆகியோர் மூன்று முறைகள் அடித்துள்ளனர்.

பாக்கித்தான் துடுப்பாட்ட அணிக்கு எதிராக இன்னிங்ஸ் வித்தியாசத்தில் தோல்வி அடைந்தது. பின் அந்தத் தொடரின்  இரண்டாவது போட்டிக்கு சில நாட்களுக்கு முன்பாக இவர் அணியில் சேர்க்கப்பட்டார். ஆனால் அந்தப் போட்டியின் முதல் பகுதியில் ரன்கள் எதுவும் இவர் எடுக்கவில்லை. ஆனால் இரண்டாவது பகுதியில் சந்திகா ஹதுருசிங்ஹாவுடன் இணைந்து 176 ஓட்டங்கள் எடுத்து அணியின் வெற்றிக்கு உதவினார். மூன்றாவது போட்டியிலும் வெற்றி பெற்று அந்தத் தொடரை 2-1 என்று வெற்றி பெற்றது. மேலும் அதே அணிக்கு எதிரான ஒருநாள் பன்னாட்டுத் துடுப்பாட்டத் தொடரையும் 2-1 என வெற்றி பெற்றது. இந்தத் தொடரின் போது 5 இலக்குகள் எடுத்து இலங்கை வீரர்களில் அதிக இலக்குகள் வீழ்த்தியவர் பட்டியலில் முதலிடம் பிடித்தார். மேலும் இவரின் பந்துவீச்சு சராசரி 17.80 ஆகும்.

## சான்றுகள்


பகுப்பு:இலங்கைத் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
டெல் இயக்கி

திசையன் நுண்கணிதத்தில் **டெல் இயக்கி (Del Operator)** ஒரு திசையன் வகையீடு இயக்கி ஆகும்.

## வரையறை
முத்திரட்சி அல்லது முப்பரிமாண (**R**3) கார்ட்டீசிய ஒப்புச்சட்ட முறையில் (ஆள்கூறுகள் *x*, *y*, *z*), டெல் (del) என்பது பகுதிய நுண்பகுப்புக்கெழுமி (partial derivative)இயக்கியின் வடிவில் கீழ்க்காணுமாறு வரையறுக்கப்படுகின்றது:
:\nabla = \mathbf{\hat{x}} {\partial \over \partial x}  + \mathbf{\hat{y}} {\partial \over \partial y} + \mathbf{\hat{z}} {\partial \over \partial z}

மேலுள்ளதில் \{\mathbf{\hat{x}},  \mathbf{\hat{y}},\mathbf{\hat{z}} \}  என்பன அவ்வவ் திசையின் அலகுத் திசையன்கள் (unit vectors).

இப்பகுதியில் டெல் இயக்கியின் முத்திரட்சி (முப்பரிமாண) வரையறையைப் பற்றி மட்டுமே கூறப்பட்டாலும், இதனை யூக்ளீடிய n-திரட்சி அல்லது n-பரிமாண வெளிக்கும் பொதுமைப்படுத்தலாம் (**R**n). கார்ட்டீசிய ஒப்புச்சட்ட முறையில், ஒவ்வொரு திசை ஆள்கூற்றினையும் குறித்தால் (*x*1, *x*2, ..., *x**n*), டெல் என்பது:
: \nabla = \sum_{i=1}^n  \hat e^i {\partial \over \partial x_i}

என்றாகும், மேலே உள்ளதில் \{ \hat e^i: 1\leq i\leq n\} என்பது அடித்திசை அலகு (standard basis) (அதாவது ஒவ்வொரு திசைக்கும் அத்திசையில் அமைந்த ஓரலகு கொண்ட திசையன்).

ஐன்சுட்டைனின் ஒடுக்கக் கூட்டற்குறியீட்டின் படி:
: \nabla = \hat e^i \,\partial_i

இந்த டெல் இயக்கியை மற்ற ஒப்புச்சட்ட அமைப்பு முறைகளிலும் எழுதலாம் (எ.கா உருளை ஒப்புச்சட்டமும் உருண்டை ஒப்புச்சட்டமும்).

பகுப்பு:திசையன் நுண்கணிதம்
பகுப்பு:கணிதக் குறியீடுகள்
விரிதல் (திசையன் நுண்கணிதம்)

திசையன் நுண்கணிதத்தில் விரிதல் ஒரு செயலி (operator) ஆகும். இது திசைபுலம் ஒரு புள்ளியில் இருந்து விரிதல் அல்லது விலகல் தன்மையை அளவிடுகின்றது. இதன் பெறுமதி ஒரு அளவெண் (scalar) ஆகும்.

பகுப்பு:திசையன் நுண்கணிதம்
அறிவியல் ஒப்புரு

**அறிவியல் ஒப்புரு** (Scientific Model) உலக இயல்பை ஒரு கருத்து பின்புலத்தில் பிரதிநிதிப்படுத்துகின்றது.

உலக இயல்புகளை  வடிவவியல், இயற்பியல் மற்றும் அறிவியல் கோட்பாடுகள், கணித சமன்பாடுகள் கொண்டு விபரித்து அறிவியல் ஒப்புருக்களை உருவாக்கி அறிவியல் பொறியியல் பிரச்சினைகளை தீர்க்கலாம்.  அவ்வியல்பு நோக்கிய புரிதலுக்கும், தொடர்புடைய பொறியில் வடிவமைப்புக்கும் இவ் ஒப்புருக்கள் பயன்படுகின்றன.

## குறிப்புகள்


## வெளி இணைப்புகள்
* http://www.uni-konstanz.de/FuF/Philo/Philosophie/Mitarbeiter/hartmann_files/Frigg_and_Hartmann_-_Models.pdf 

பகுப்பு:அறிவியல் கணிமை
எண்கோணம்

thumb|200px|சீர் எண்கோணம்
**எண்கோணம்** என்பது ஒரு சம பரப்பில் எட்டு கோணங்களைக் கொண்ட முற்றுப்பெறும் ஒரு வடிவம். இதில் எட்டு முனைகளும், எட்டுப் பக்கங்களும் (பக்கம் என்பது நேர்க்கோடால் ஆனது), எட்டுக் கோணங்களும் உள்ளன. எல்லா பக்கங்களும் ஒரே நீளமும், எல்லா கோணங்களும் ஒரே அளவாய் இருந்தால் அதற்கு சீரான எண்கோணம் என்று பெயர். படத்தில் எண்கோண வடிவத்தைப் பார்க்கலாம். எண்கோணம் பல்கோண வடிவங்களில் ஒன்று. சீர் எண்கோணத்தின் ஒரு பரவலான பயன்பாட்டை பலரும் சாலை விதிகளைக்காட்டும் சைகைகளில் பார்த்திருப்பர். சாலைகள் கூடுமிடங்களில் ஊர்திகளை நிறுத்தக் காட்டும் சாலை விதிச் சைகைகளில் சிவப்பான நிறத்தில் உள்ள சீர் எண்கோண நிறுத்தற் குறிகளை பலரும் பார்த்திருப்பர். 
## உட்கோணமும் பரப்பளவும்
* ஒரு சீரான எண்கோணத்தின் இரு பக்கங்களுக்கும் இடையே உள்ள உட்கோணம் 135°. 
* ஒரு பக்கத்தின் நீளம் *a* எனக்கொண்டால் அதன் பரப்பளவு **A** என்பது
:A = 2a^2 \cot \frac{\pi}{8} = 2(1+\sqrt{2})a^2 \simeq 4.82843 a^2.

## சீர் எண்கோணம் வரைவது எப்படி ?
படிமம்:OctagonConstructionAni.gif

## மேற்கோள்கள்

## வெளி இணைப்புகள்

பகுப்பு:பல்கோணிகள்
மில்லோ பாலம்

**மில்லோ** (*Millau Viaduct*) என்னும் பாலம் தென் பிரான்சிலே உள்ள வியப்பூட்டும் பொறியியல் சாதனை படைத்த வான் வீதி என அழைக்கப்படும் மிகு உயர் பாலம் ஆகும். இப்பாலம் டார்ன் ஆற்றுப் பள்ளத்தாக்கைக் கடக்க 2,460 மீ நீளமுடைய பாலம். டிசம்பர் 14, 2004ல் பொதுமக்களுக்குத் திறந்து விடப்பட்டது. உலகில் உயரமிக்க பாலமாக இது காணப்படுகிறது.

## உசாத்துணை

## வெளி இணைப்புகள்
*   சி.ஜெயபாரதன் எழுதிய வலைக் கட்டுரை

பகுப்பு:பாலங்கள்
அறுகோணம்

**அறுகோணம்** என்பது ஒரு சமபரப்பில் ஆறு கோணங்களும் ஆறு நேர்க்கோடால் ஆன பக்கங்களும் கொண்டு முற்றுப் பெறும் ஒரு வடிவம். அறுகோணம் என்பது வடிவவியல் கணிதத்தில் பல்கோண வடிவுகளில் ஒரு வடிவம். ஆறு கோணங்களும் அதே போல ஆறு பக்கங்களும் ஒரே அளவினதாக இருந்தால் அது சீர் அறுகோணம் எனப்படும். ஒரு பரப்பை நிரப்ப எப்படி சதுர வடிவங்களைக் கொண்டோ, அல்லது சமபக்க முக்கோண வடிவங்களைக் கொண்டோ இடைவெளி ஏதும் இல்லாமல் நிரப்ப முடியுமோ, அதே போல சீர் அறுகோணங்களைக் கொண்டும் நிரப்ப முடியும். ஒரே வடிவுடைய தட்டையான கற்களைக் கொண்டு ஒரு பரப்பை அடைக்க வல்ல முறைக்கு தரை பாவும் திறம் கொண்டது என்னும் பொருளில் தரைபாவுமை (அல்லது நிறைமை, அடைமை) (tessellation) என்று பெயர். எல்லா சீரான பல்கோண வடிவங்களுக்கும் இப்படிப்பட்ட தரை பாவுமை கிடையாது. முக்கோணம், சதுரம் மற்றும் அறுகோணம் ஆகிய இம்மூன்று வடிவங்களுக்கு மட்டுமே இப்பண்பு உண்டு.

தேனீயின் தேனடையில் உள்ள ஒவ்வொரு அறையும் இப்படி சீர் அறுகோண வடிவில் இருக்கும், இதனால் குறுகிய பரப்பில் திறமுடன் அதிக தொடர்புடன் அறைகளை அமைக்கமுடிகின்றது.

## கோணங்களும் பரப்பளவும்
* சீர் அறுகோணத்தின் உட்கோணங்கள் ஒவ்வொன்றும் 120° பாகை கொண்டிருக்கும். ஏனெனில் ஒரு அறுகோணத்தில் உள்ள மொத்த உட்கோணம் = (மொத்த பக்கம் - 2) {\pi}.
* சீர் அறுகோணத்தின் ஒரு பக்கத்தின் நீளம் a ஆக இருப்பின், அதன் பரப்பு A,
A = \frac{3}{2}a^2 \cot \frac{\pi}{6} = \frac{3 \sqrt{3}}{2}a^2 \simeq 2.59808 a^2.
## மேற்கோள்கள்

## வெளி இணைப்புகள்
*
*Definition and properties of a hexagon with interactive animation and construction with compass and straightedge.
*Cassini Images Bizarre Hexagon on Saturn
*Saturn's Strange Hexagon
*A hexagonal feature around Saturn's North Pole
*"Bizarre Hexagon Spotted on Saturn" – from Space.com (27 March 2007)
* supraHex A supra-hexagonal map for analysing high-dimensional omics data.

பகுப்பு:பல்கோணிகள்
பரிசல்

thumbnail|300px|துங்கபத்திரா நதியில் இரு பரிசல்கள்

**பரிசல்** என்பது அதிக ஆழம் இல்லாத நீரில் செலுத்தும் வட்ட வடிவ படகு போன்ற கலம். இது பெரும்பாலும் மூங்கிலால் வேயப்பட்டு, எருமைத் தோலால் போர்த்தப்பட்ட கலம் ஆகும். இதனைச் செலுத்த பரிசற்காரர் ஒரு நீண்ட கழியை (கொம்பை), வைத்து உந்தி நகர்த்துவர். பரிசல் பெரும்பாலும் அதிக விரைவில் நீரோடாத ஆறுகளிலும் அமைதியாய் உள்ள நீர்நிலைகளிலும் பயன்படுத்தப்பட்டு வந்தது. இப்பொழுது இதன் பயன்பாடு அருகி வருகிறது. பரிசல் ஓட்டிகள் சங்கம் தமிழ்நாட்டில் 2014ஆம் ஆண்டு துவங்கப்பட்டது. 

## தமிழகத்தில் பரிசல் பயன்படும் இடங்கள்
* கல்வடங்கம்
* ஒகேனக்கல் அருவி
* சேலம் மாவட்டம் காவிரி நீர் தேக்கப் பகுதி (வத்தலப்பட்டி, திப்பம்பட்டி)

## படங்கள்

படிமம்:Indian coracle.jpg|பரிசலில் நடு ஆற்றுப் பயணம்
File:பரிசல் பயணம்.JPG|பரிசல் பயணம்
படிமம்:Coracle Hampi.jpg|துங்கபத்திரா ஆற்றில் ஒரு பரிசல்
File:A scene of Repairing a Coracle.ogv|பரிசல் பழுது பார்த்தல்


## தொடர்புடைய இணைப்புகள்
* படகு விளையாட்டுகள்
* மீன்பிடிக் கலன்கள்

## மேற்கோள்கள்

பகுப்பு: நீரோடும் கலங்கள்
பகுப்பு:நீரூர்திகள்
பகுப்பு:காணொளிக் கோப்பு உள்ள கட்டுரைகள்

## வெளி இணைப்புகள்
* தென்னிந்தியாவின் தமிழ்நாட்டைச் சேர்ந்த பரிசல்
தரைபாவுமை

thumb|200px|right|தரைபாவுமை
**தரைபாவுமை** (*tessellation*) என்பது தட்டையான வடிவுடைய துண்டுகளைக் கொண்டு இடைவெளி விடாமலும், ஒருதுண்டின் மீது மற்றொன்று ஏறிக்கொள்ளாமலும் ஒரு சமதளத்தை முற்றிலுமாக நிறப்பும் தன்மை கொண்டிருப்பதும். எனவே இதனை நிறப்புமை என்றும், அடைப்புமை என்றும் கூறலாம்.

## சீர்வடிவக் கோலங்கள்
ஒரு சமபரப்பை ஒரே வடிவம் கொண்ட உருவாலோ, அல்லது ஒரு சில வடிவங்கள் மட்டுமே கொண்ட உருவங்களினாலோ, சீராக அடுக்கி ஒரு சமபரப்பில் ஒரே இயல்பான வடிவம் தோன்றும் படி நிறைப்பது ஒரு கலை. டச்சுக்காரரான எம். சி. எஷெர் என்பாருடைய இப்படிப்பட்ட அறிவைத்தூண்டும் கலைப்படைப்புகள் புகழ் பெற்றவை. இக்கலைக்கு சீர்வடிவ சுவரோவியம் (Wallpaper group) எனக் கூறலாம். இது கணிதத்துறையில் ஒரு உறுப்பாகவும், படிகவடிவ இயலிலும் ஒரு துறையாகவும் உள்ளது. பொதுவாக 17 வகையான சீர்வடிவ சுவரோவிய வகைகள் உள்ளனவாகக் கண்டுள்ளனர். சீர்வடிவ சுவரோவியம் அமைக்க தேர்ந்தெடுக்கப்படும் அடிப்படை வடிவங்களின் இணையொப்புமையைப் பொருத்து பல்வேறு வகைகள் உருவாகின்றன. இணையொப்புமை என்பது ஒரு வடிவத்தை ஒரு குறிப்பிட்ட கோணத்தில் ஒரு அச்சை மையமாகக் கொண்டு திருப்பினாலோ, நகர்த்தினாலோ அவ்வடிவம் அதே தோற்றம் கொண்டிருப்பது. ஒரு சமபக்க முக்கோணத்தை 120 பாகை, 120 பாகையாக திருப்பினால் ஒரே வடிவம் கொண்டு இருப்பது போல. சில வகையான சீர்வடிவ சுவரோவியம் படங்களில் காட்டப்பட்டுள்ளன.


படிமம்:Wallpaper group-p4g-2.jpg
படிமம்:Wallpaper group-pg-1.jpg
படிமம்:Wallpaper_group-p4-2.jpg


## மேற்கோள்கள்

பகுப்பு:கட்டிடக் கூறுகள்
விந்து தள்ளல்

**விந்து தள்ளல்** (*Ejaculation*) எனப்படுவது ஆண்குறியிலிருந்து விந்துப் பாய்மம் வெளித் தள்ளப்படுதலாகும். பொதுவாகப் புணர்ச்சிப் பரவசநிலையில் இது நிகழ்கிறது.

## சில தகவல்கள்

* ஒரு விந்து தள்ளலில் வெளியேற்றப்படும் விந்துப் பாய்மத்தின் சராசரி அளவு: 2 முதல் 6 மில்லி லிட்டர்
* வாழ்நாளில் ஒரு மனிதன் விந்து பாய்ச்சும் தடவைகளின் சராசரி எண்ணிக்கை: 5,000
* வாழ்நாளின் மொத்த விந்துப் பாய்மப் பாய்ச்சல்: 17 லிட்டர்
* ஒரு தேக்கரண்டி விந்துப் பாய்மத்தின் கலோரிப் பெறுமானம்: 7
* புணர்ச்சிப் பரவசநிலையின் சராசரி நேரம் : 4 நொடிகள்
* ஓர் ஆரோக்கியமான ஆணின் விந்துதள்ளலில் வெளியேற்றப்படும் விந்துக்கலங்களின் சராசரி எண்ணிக்கை: 40 முதல் 600 மில்லியன்
* ஒரு விந்து முட்டையுடன் கருக்கட்டப் பயணிக்கும் தூரம்: 7.5-10 செ.மீ.
* விந்து ஆயுட்காலம்: உருவாக்கத்திலிருந்து பாய்ச்சப்படும்வரை 2.5 மாதங்கள்
* பாய்ச்சப்பட்ட விந்தின் ஆயுட்காலம்: 30 நொடிகளிலிருந்து ஆறு நாட்கள் வரை (கிடைக்கும் சூழலைப் பொறுத்தது)

## மேற்கோள்கள்

பகுப்பு:ஆண் இனப்பெருக்கத் தொகுதி

பகுப்பு:ஆண்குறி
பகுப்பு:விந்து
பகுப்பு:சிறுநீரியல்
பகுப்பு:கருவுறுதல்
கருப்பை

**கருப்பை** () அல்லது *கர்ப்பப்பை* மனிதர்கள் உட்பட பெரும்பாலான பாலூட்டிகளின் முக்கிய பெண் இனப்பெருக்க உறுப்பாகும். இதன் ஒரு முனையான கருப்பை வாய் புணர்புழையுடனும் மற்றைய பகுதி பாலோப்பியன் குழாய்களுடன் இணைக்கப்பட்டிருக்கும்.

## மேற்கோள்கள்


பகுப்பு:பெண் இனப்பெருக்கத் தொகுதி
தகவல் தொழிநுட்ப கலைச்சொல் அகரமுதலி (நூல்)

இந்நூல் இலங்கை அரசகரும மொழிகள் ஆணைக்குழுவினால் வெளியிடப்பட்டதாகும்.. இதில் ஆங்கில தகவல் தொழிநுட்ப கலைச்சொற்களுக்கான தமிழ் கலைச்சொற்கள் தரப்பட்டுள்ளது.

இதன் முதற்பிரசுரம் 2000ம் ஆண்டு வெளியிடப்பட்டுள்ளது. இலங்கை அரசாங்க அச்சுத்திணைக்களத்தால் அச்சிடப்பட்டது.

இவ்வகரமுதலியை ஆக்கும் பணி 1999 ஓகஸ்ட் மாதம் ஆரம்பித்து 2000 மேயில் நிறைவுற்றது. சிங்கப்பூரில் நிகழ்ந்த மூன்றாவது தமிழ் இணைய மாநாட்டில் இவ்வகரமுதலி சமர்ப்பிக்கப்பட்டது.

தமிழ்நாட்டு, ஈழத்து அறிஞர்கள் ஒன்றிணைந்து இதனை ஆக்கியுள்ளனர். சொல் முரண்பாடுகள் ஏற்படும் இடங்களில் தமிழ்நாட்டு வழக்கு தனியாகவும் இலங்கை வழக்கு தனியாகவும் வழங்கப்பட்டுள்ளது.

## இவ்வகராதி ஆக்கத்தில் பங்குபற்றிய அறிஞர்கள்
### இலங்கை உச்சக்குழு

*பேராசிரியர் கா.சிவத்தம்பி
*பேராசிரியர் உமா குமாரசுவாமி
*பேராசிரியர் சி.தில்லைநாதன்
*பேராசிரியர் சி.பத்மநாதன்
*பேராசிரியர் நா. பாலகிருஷ்ணன்
*பேராசிரியர் ச.சந்திரசேகரம்
*கலாநிதி எம். ஏ. நுஃமான்
*திரு கு. சோமசுந்தரம்
*திரு ந. வாகீச மூர்த்தி

### தமிழ்நாடு மட்ட உச்சக்குழு

*முனைவர் பொன் கோதண்டராமன்
*முனைவர் இராமசுந்தரம்
*முனைவர் செ.வை. சண்முகம்
*முனைவர் செல்லப்பன்
*முனைவர் இ. சுந்தரமூர்த்தி
*முனைவர் இரா. இளவரசு
*முனைவர் வி.விஜய வேணுகோபால்
*முனைவர் ராஜேந்திரன்
*முனைவர் எஸ் இராமர் இளங்கோ
*முனைவர் ப. ரா. சுப்பிரமணியம்
*முனைவர் ஜீன் லோரன்ஸ்

### இலங்கை மட்ட துறைசார் விற்பன்னர்

*கலாநிதி வே. முத்துக்குமாரசுவாமி
*கே.மோகன்ராஜ்
*எஸ் ஏ ஞானேஸ்வரன்

### தமிழ் நாடு, பாட விற்பன்னர்

முனைவர் ம. இளங்கோவன்
பகுப்பு:துறை வாரியாக தமிழ் அகராதிகள்
சமஷ்டியா தனிநாடா (நூல்)

தமிழீழ விடுதலைப் போராட்டத்தின் செல்நெறியில் சமஷ்டித்தீர்வின் சாத்தியங்கள் என்ற பின்னணியில் உலகம் முழுவதும் காணப்படும் சமஷ்டி முறைகளையும் சமஷ்டி வரலாற்றையும் ஆராயும் நூல்.  

* 
பகுப்பு:ஈழத்து நூல்கள்
சமிந்த வாஸ்

**சமிந்த வாஸ்** (பிறப்பு ஜனவரி 27, 1974) இலங்கை அணியின் வேகப் பந்தாளர். கொழும்பு புனித யோசப் கல்லூரியில் கல்விகற்ற வாஸ் 1994 இல் பாகிஸ்தானிற்கு எதிரான போட்டியில் இலங்கை அணியில் இடம்பிடித்தார். இடதுகை மிதவேகப் பந்தாளரான இவர் அணியின் தொடக்கப் பந்தாளராக ஆடுபவர். இடதுகைத் துடுப்பாளராகவும் ஓரளவு திறமையை வெளிக்காட்டும் சகலதுறை ஆட்டக்காரர். சிம்பாவேக்கு எதிராக இவர் 19 ஓட்டங்களுக்கு எட்டு இலக்குகளை வீழ்த்தியமையே ஒருநாட் போட்டிகளில் சாதனையாகும். ஒருநாள் போட்டிகளில் 300 க்கும் அதிகமான இலக்குகளை வீழ்த்தியுள்ளார்.

## வெளி இணைப்புகள்
* கிறிக் இன்ஃபோவில் சமிந்த வாஸ் பற்றிய பக்கம்

பகுப்பு:இலங்கைத் துடுப்பாட்டக்காரர்கள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:வாழும் மக்கள்
பலஸ்தீனக் கவிதைகள் (நூல்)

பலஸ்தீன கவிஞர்கள் பலருடைய கவிதைகளின் தமிழாக்கத்தினை இத்தொகுதி கொண்டிருக்கிறது.

பகுப்பு:1981 தமிழ் நூல்கள்
யாழ்ப்பாணச் சரித்திரம் (முத்துத்தம்பிப்பிள்ளை)

**யாழ்ப்பாணச் சரித்திரம்** நூல் ஆ. முத்துத்தம்பிப்பிள்ளை அவர்கள் எழுதி, யாழ்ப்பாணத்தில் வெளியிடப்பட்டது.

இதன் முதற் பதிப்பு 22.7.1912 இல் நாவலர் அச்சகத்தில் அச்சிடப்பட்டு வெளியிடப்பட்டது. 1915இல் இரண்டாவது பதிப்பும் ஆசிரியரால் வெளியிடப்பட்டது. பின்னர் 1933இல் மூன்றாவது பதிப்பு க. வைத்தியலிங்கம் அவர்களினால் வெளியிடப்பட்டது. மூன்றாம் பதிப்பின் விலை 75 சதம்.

நான்காம் பதிப்பு சித்தாந்த இரத்தினம் க. கணேசலிங்கம் அவர்களினால் சில திருத்தங்கள் செய்யப்பட்டு பெப்ரவரி 2000 இல் ஆசிரியரின் உறவினரான தணிகை ஸ்கந்தகுமார் அவர்களினால் சிட்னியில் வெளியிடப்பட்டது.

## வெளி இணைப்பு
* யாழ்ப்பாணச் சரித்திரம் (மின்னூல் - நூலகம் திட்டம்)
பகுப்பு:ஈழத்து நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:1912 தமிழ் நூல்கள்
விருபா இணையத்தளம்

**விருபா** என்பது தமிழ்ப் புத்தகங்களும் அரிய நூல்களும் பற்றிய தகவல் கொண்ட நூற்பட்டியல் வலைத்தளமாகும். இத்தளத்தில் புத்தகங்களின் விவரம், பதிப்பகங்களின் தொடர்பு விவரம், எழுத்தாளர்கள் பற்றிய விபரங்கள் என நூல்வாரியான பிரிவுகளாக தொகுக்கப்பட்டுள்ளது. குறித்த புத்தகங்களுக்கு ஊடகங்கள் வழங்கிய மதிப்புரைகளையும் இத்தளத்தில் பார்வையிடலாம். சிற்றிதழ்கள் பற்றிய தகவல்களும் உள்ளன. இத்தகவல்கள் தவிர நடைபெற்று முடிந்த, நடைபெறவுள்ள நூல் வெளியீட்டு நிகழ்வுகள் மற்றும் நடைபெற்று முடிந்த, நடைபெறவுள்ள புத்தகக் கண்காட்சிகள் பற்றிய தகவல்களையும் இத்தளம் தருகிறது. விருபா தளத்தின் நிறுவனர் கணினி வல்லுநர் து. குமரேசனாவார்.

## விருபா செயலி
இத்தளத்துக்காக உருவாக்கப்பட்ட *விருபா வளர் தமிழ்* செயலியானது இத்தகைய ஏனைய தளங்களுக்கும் பயன்படுத்தக் கூடியதாகும். இச்செயலி 2014 ஆம் ஆண்டிற்கான முதலமைச்சர் கணினித் தமிழ் விருதினைப் பெற்றது.

## மேற்கோள்கள்

## வெளி இணைப்புகள்
* விருபா வலைத்தளம்

பகுப்பு:தமிழ் வலைத்தளங்கள்
பகுப்பு:நூல்பட்டியல் தரவுத்தளங்கள்
பகுப்பு:தமிழ் நூற்பட்டியல்கள்
பாலியல் வசைச் சொற்கள்

பாலியல் உறுப்புக்களைக் குறிக்கும் சொற்கள் மற்றும் பாலியல் தொடர்பான சொற்கள் பலவும் பன்மொழிகளிலும் இழிசொற்களாகவும் வசைச்சொற்களாகவும் பயன்படுத்தப்படுகின்றன. ஆரம்பத்தில் இழிசொற்களாகக் கருதப்படாத சொற்களும் கால ஓட்டத்தில் இழிசொற்களாகப் பயன்பாட்டு மாற்றம் பெற்றமைக்கு பாலியல் தொடர்பான குற்ற உணர்ச்சியே காரணமாக இருக்கலாம்.

## தமிழில் பாலியல் வசைச் சொற்கள்
**புண்டை**: இது பெண் பிறப்புறுப்பினை குறிக்க பயன்படும் ஒரு சொல்லாகும்.  இச்சொல்லின்  மூலச்சொல்  லத்தீனமாகவோ, தமிழாகவோ, தென் ஆப்பிரிக்க மொழிகளில் ஒன்றாகவோ இருக்கலாம் என கருதப்படுகிறது. Punda http://en.wikipedia.org/wiki/Punda. சமூகத்தில் அங்கீகரிக்கப்படாத வார்த்தையாக இது இருப்பதுடன், இச்சொல்லின் பிரயோகம் அநாகரிகமானதென்ற கற்பிதம் கலாசார சூழலில் காணப்படுகிறது.

மாணவர்களுக்கு கற்பிக்கப்படும் மரபுவழி இலக்கியங்களில் இச்சொல் காணப்படவில்லையாயினும், தற்கால தமிழ் இலக்கியச்சூழலில் இச்சொல் பரவலாக பயன்பாட்டிலிருக்கிறது. தலித்  இலக்கியங்களில் இச்சொல்லும், இதற்கு சமமான சொற்களும் பெருமளவில் இன்று பயன்படுத்தப்படுகிறது.

ஆனால் மரபுவழி இலக்கியங்களில் புண்டரீகம் என்ற சொல் தாமரை மலரை குறிக்க பயன்பட்டுள்ளது. பெண் பிறப்புறுப்பு தோற்றம் குவிந்து இதழ்களுடன் இருப்பதாலும், புனிதமானதாக கருதப்பட்டதாலும் (தாமரை மலர் இந்து மதத்தில் சிறப்பம்சம் பெற்றது), புண்டரீகம் என்ற சொல் மருவி புண்டை என்று வழக்கத்திற்கு வந்திருக்கலாம். விக்கிபீடியாவில் "புண்டரீகம்" இன்னமும் இடம் பெறாததால் உதாரனப் பாட்டை கீழேயே பார்க்கலாம்.

அண்டம்நீ யகண்டம்நீ யாதிமூல மானநீ
கண்டம்நீ கருத்தும்நீ காவியங்க ளானநீ
புண்டரீக மற்றுளே புணருகின்ற புண்ணியர்
கொண்டகோல மானநேர்மை கூர்மையென்ன கூர்மையே!
கண்டம் = எல்லை
புண்டரீகம் = வெண்தாமரை
கூர்மை = அறிவு
நேர்மை = நுண்மை
அண்டம், அகண்டம், ஆதிமூலம், எல்லை, மனிதனின் கருத்து, காவியம் ஆகிவைகளாய் விளங்கும் இறைவா! அறிவுக்கும் அறிவே! புண்டரீகம் என்னும் வெண்தாமரையினுள்ளே, தத்தம் சூரிய, சந்திர, அக்கினி கலைகளை ஒன்று சேர்த்துத் தவம் இயற்றும் புண்ணியர்கள் உணரும் நுண்மையான உணர்வுதான் நீ.

## மேற்கோள்கள்

பகுப்பு:பாலியலும் சமூகமும்
குறுங்கதை : நூறு (நூல்)

## வெளி இணைப்புகள்

*நூலகம் மின்னூல் திட்டத்தில் இந்நூல் 

பகுப்பு:ஈழத்து நூல்கள்
தமிழில் வழங்கும் எழுத்துப் பெயர்ப்பு முறைகள் (நூல்)

**தமிழில் வழங்கும் எழுத்துப் பெயர்ப்பு முறைகள்** என்பது, யாழ்ப்பாணப் பல்கலைக்கழகத்தின் முன்னாள் துணை வேந்தர், சுப்பிரமணியம் வித்தியானந்தன் நினைவுப் பேருரையின் அச்சுப்பதிப்பு ஆகும். 1993 ஆம் ஆண்டில், இந்த முதலாவது பேருரையை நிகழ்த்தியவர் இ. முருகையன். இவ்வுரையின் முழுமையான தலைப்பு **தமிழில் வழங்கும் எழுத்துப் பெயர்ப்பு முறைகள் - ஒரு பரிசீலனையும் சில யோசனைகளும்** என்பதாகும்.

## நோக்கம்
எழுத்துப் பெயர்ப்பு என்பது, ஒரு மொழியில் வழங்கும் சொற்களை வேறொரு மொழிக்குரிய எழுத்துகளைக் கொண்டு எழுதுதல் ஆகும். பிற மொழிச் சொற்களைத் தமிழில் எழுத்துப் பெயர்ப்புச் செய்து பயன்படுத்துவது நீண்ட காலமாகவே இருந்துவருகின்ற ஒன்றுதான் எனினும் தற்காலத்தில் கூடுதலான அளவில் இடம்பெற்று வருகிறது. இதை முற்றாகத் தவிர்க்க முடியாது என்பது ஒருபுறம் இருக்க எழுத்துப் பெயர்ப்பு தொடர்பில் பல்வேறு கருத்துக்கள் முன்வைக்கப்படுகின்றன. குறிப்பாக, இவ்வாறு ஏராளமான பிற மொழிச் சொற்களைத் தமிழுக்குக் கொண்டுவருவது தமிழ் வளர்ச்சிக்கு நல்லதா? என்ற கேள்வி எழுப்பப்படுவதுடன், தற்காலத்தில் பயன்பாட்டிலுள்ள முறைகளின் குறைபாடுகளைச் சுட்டிக்காட்டித் திருந்திய முறைகளின் தேவை பற்றியும் பேசப்படுகிறது. எழுத்துப் பெயர்ப்பைத் திறம்படச் செய்வதற்குத் தமிழில் புதிய குறியீடுகள் வேண்டும் என்பதும் சிலரது கருத்து. இத்தகைய ஒரு சூழலில், *நம்மிடையே ஏற்கெனவே வழக்கில் உள்ள எழுத்துப் பெயர்ப்பு முறைகளை வகைப்படுத்தி விவரிப்பதும், அவற்றின் நன்மை தீமைகளைப் பரிசீலிப்பதும், விமர்சனம் செய்வதும் அவசியம்* என்ற அடிப்படையில் இந்த உரை தயாரிக்கப்பட்டுள்ளது என முருகையன் குறிப்பிடுகிறார்.

## துணைத் தலைப்புக்கள்
தான் எடுத்துக்கொண்ட பொருளை ஆசிரியர் பின்வரும் துணைத் தலைப்புக்களின் கீழ் ஆராய்கிறார்:
* நடைமுறைத் தமிழில் எழுத்துப் பெயர்ப்பின் இடம்
* வினைத்திறன் என்னும் எண்ணக்கரு
* எழுத்துப் பெயர்ப்பு முறைகள்
* எழுத்துப் பெயர்ப்பின் இயல்புகள்
* பழைய முறை
* ஒலிமரபுகள்
* மாற்றங்கள்
* திரிபுகளைக் குறைத்துக் கொள்ளல்
* கைவசமுள்ள உபாயங்களைத் தகுந்த முறையிற் பயன்படுத்துதல்
* புதிய ஏற்பாடுகள் சில
* கிரந்த எழுத்துகள் பற்றி

## குறிப்புகள்

## வெளி இணைப்புகள்
*நூலகம் மின்னூல் திட்டத்தில் இந்நூல் 

பகுப்பு:ஈழத்து நூல்கள்
இருபத்தோராம் நூற்றாண்டில் மலையகத்தமிழர் எதிர்நோக்கும் சவால்கள் (நூல்)

இலங்கை பெருந்தோட்டத்துறையில் பணியாற்றும் மலையகத் தமிழர் வாழ்வியல், சமூகம் ஆகியவற்றில் ஈடுபாட்டுடன் பணியாற்றும் இந்நூலாசிரியர், அச்சமூகத்தின் அரசியல், பொருளாதார, சமூக விடயங்களை ஆய்வு செய்து இந்நூல் மூலம் வழங்கியுள்ளார்.

பகுப்பு:ஈழத்து நூல்கள்
மேரி ஆன் மோகன்ராஜ்

**மேரி ஆன் மோகன்ராஜ்** (*Mary Anne Mohanraj*, ஜூலை 26, 1971) இலங்கையைப் பிறப்பிடமாகக் கொண்ட ஒரு பாலின்ப இலக்கிய எழுத்தாளர். இரண்டு வயதில் பெற்றோருடன் அமெரிக்காவில் குடியேறிய இவர் *Bodies in Motion* என்ற நாவல், சமையல் குறிப்புகள், காம இலக்கியத் தொகுப்புக்கள் உட்பட பத்து நூல்கள் வெளியிட்டுள்ளார். சிக்காகோ பல்கலைக் கழகழத்தில் கல்வி கற்று ஆங்கில இலக்கியத்தில் இளமாணிப் பட்டத்தை 1993 இல் பெற்றார். உற்றா பல்கலைக்கழகத்தில் ஆங்கில இலக்கியத்தில் கலாநிதி (முனைவர்) பட்டம் பெற்றுள்ளார்.

## வெளி இணைப்புகள்
* மேரி ஆனின் வலைத்தளம்

## மேற்கோள்கள்

பகுப்பு:அமெரிக்க எழுத்தாளர்கள்
பகுப்பு:பாலின்ப இலக்கியம்
பகுப்பு:ஆங்கில எழுத்தாளர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:அமெரிக்க இலங்கையர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
கணக்கீட்டுச் சமன்பாடு

கணக்கீட்டுச் சமன்பாடு(Accounting equation) ஆனது இரட்டை கணக்கு பதியல் முறையின்(double-entry book-keeping)அடிப்படையினை விளக்கும்.

### சமன்பாடு
சொத்து (A) என்பதும், முதலீடு அல்லது மூலதனம் (E) என்பதும், பொறுப்பு (L) என்பதும் கீழ்க்காணுமாறு உள்ள சமன்பாட்டில் அமைந்திருக்கும்

**சொத்து = மூலதனம் + பொறுப்பு**

அல்லது 

 A = E + L 

சொத்தானது உரிமையாளரின் மூலதனம் மற்றும் கடன் ஈந்தவர்களின் பணம் (பொறுப்பு)ஆகியவையே என்பதனை சமன்பாடு விளக்குகின்றது 
உதாரணமாக, மாணவன் ஒருவன் ரூ.50,000 பெறுமதியான கணனி ஒன்றினை கொள்வனவு செய்கின்றான்.இதில் ரூ.30,000 
வினை தன் நண்பனிடம் கடனாகவும் மீதி ரூ.20,000 வினை தன்  சொந்த பணத்திலிருந்தும் செலுத்தினான்.இங்கு கணக்கீட்டுச் சமன்பாட்டின்படி
சொத்து ரூ.50,000 ஆகவும் பொறுப்பு ரூ.30,000 ஆகவும் மூலதனமாக ரூ.20,000 ஆகவும் காணப்படும்.

இச்சமன்பாட்டினை விரிவாக்கம் இவ்வாறு காணப்படும்

`மூலதனம் + தேறிய இலாபம் - பற்று + நீண்டகால கடன்கள் + குறுகிய காலக்கடன்கள் = நிலையான சொத்து + நடப்புச் சொத்து + முதலீடு`

இங்கு சொத்திலிருந்து பொறுப்பினை கழித்தால் உரிமையாளர் மூலதனம் பெறப்படும்

### சமன்பாடும் ஊடுசெயலும்

ஒவ்வொரு கணக்கீயல் ஊடுசெயலும் (transaction) கணக்கீட்டு சமன்பாட்டின் ஏதாவது ஒரு உறுப்பினைப் பாதிக்கும்,அத்துடன் சமன்பாடு 
இருபுறமும் சமப்படும்:

இவைகள் சாதாரண உதாரணங்களாகும்

### ஐந்தொகை
கணக்கீட்டு சமன்பாட்டின் விரிவு பெற்ற வடிவமே ஐந்தொகையாகும்.இதனால் இச் சமன்பாட்டினை ஐந்தொகை சமன்பாடு எனவும் அழைக்கலாம்.

### இவற்றை பார்க்க
*ஐந்தொகை
*Accounting_equation

## மேற்கோள்கள்

பகுப்பு:கணக்கு பதிவியல்
கோம்சோல் பன்முக இயற்பியல் மென்பொருள்

**கோம்சோல் பன்முக இயற்பியல்** அல்லது **கோம்சோல் மல்ரிபிசிக்ஸ் (COMSOL Multiphysics)**  அறிவியல் ஒப்புருவாக்கம் செய்ய உதவும் ஒரு அறிவியல் கணிமை மென்பொருள் ஆகும்.  இது மிகவும் விலை உயர்ந்த வியாபார மென்பொருள் ஆகும்.  இம்மென்பொருள் தற்போதே சற்றுப் பரவலான பயன்பாட்டுக்கு வருகின்றதெனலாம்.

## கலைச்சொற்கள்
* பகுதி வகையீட்டுச் செயலிகள்

## வெளி இணைப்புகள்
*Official site
*COMSOL User Group (formerly FEMLAB)
*soft-hummingbirds COMSOL Videotutorials

பகுப்பு:அறிவியல் கணிமை
பகுப்பு:ஒப்புருவாக்கம் மென்பொருட்கள்
அகங்களும் முகங்களும் (நூல்)

ஈழத்துக் கவிஞர் சு. வில்வரெத்தினத்தின் முதற் கவிதைத் தொகுப்பு இதுவாகும். இதில் வெளிவந்த கவிதைகள் ஆசிரியரின் கவிதைகளின் தொகுப்பான *[[உயிர்த்தெழும் காலத்திற்காக (நூல்)|உயிர்த்தெழும் காலத்திற்காக]]* தொகுதியில் வெளியாகியுள்ளன.

## இவற்றையும் பார்க்கவும்
* சு. வில்வரத்தினம்

## மேற்கோள்கள்

பகுப்பு:ஈழத்து நூல்கள்
பாலின்ப இலக்கியம்

காம இலக்கியம் என்பதில் பாலுணர்வுகளைத் தூண்டும் புனைவுகளும் பாலியற் செயல்களுக்கான வழிகாட்டிப் பிரதிகளும் அடங்குகின்றன. காம சூத்திரம் காம இலக்கியங்களுள் மிகப் பழமையானதொன்று. திருக்குறளிலும் இன்பத்துப்பால் பகுதியில் காதலோடு பாலின்பம் பற்றியும் எழுதப்பட்டுள்ளது. எடுத்துக்காட்டாக பின் வரும் குறட்பாக்களில் பெண்ணின் தோற்றமும் புணர்ச்சியின் போதான தழுவல் நிலையும் பாடப்பட்டிருக்கின்றன.

## பாலின்பக் கதைகள்
பாலின்பக் கதைகள் (காம கதைகள்) என்பது பாலுணர்வை தூண்டும் கதைகளைக் குறிக்கிறது. புத்தக வடிவிலும் அச்சிடப்படும் இந்தக் கதைகள் செவி வழியாகவும் தலைமுறை தலைமுறையாக பயணிக்கின்றன. இப்போது கணினியில் நவீன வடிவம் பெற்றிருக்கின்றன.

## பாலியற் சார்ந்த கவிதைகள்

பெண்ணின் வலியையும், நிலையினையும் உணர்த்த பாலியற் சார்ந்த கவிதைகள் உதவுகின்றன. விபச்சார பெண்களின் வாழ்க்கை முறையை கவிதை வடிவில் பலர் எழுதியிருக்கின்றார்கள். ஆண்டாள் தொடங்கி நவீன கால பெண் எழுத்தாளர்கள் வரை பாலியற் சார்ந்த கவிதைகளை படைத்துக் கொண்டிருக்கின்றார்கள்.

கம்பன், வள்ளுவன் என பெரும் புலவர்களும் பாலியற் கவிதைகளை எழுத தவறவில்லை.

## மேற்கோள்கள்


## வெளி இணைப்புகள்

பகுப்பு:பாலின்ப இலக்கியம்
பகுப்பு:பாலியல்
தமிழகப் பழங்குடிகள்

**தமிழகப் பழங்குடிகள்** தமிழ் நாட்டு மக்கள் தொகையில் 3.5% உள்ளனர் (2001 கணக்கெடுப்பு). தமிழகத்தில் 40க்கும் மேற்பட்ட வெவ்வேறு பழங்குடிகள் உள்ளனர்.மலைக்குறவன், இருளர், காடர், குறும்பர்,தோடர் போன்றோர்கள் பழங்குடிகளில் சிலர். தமிழ் நாட்டில் 30 மாவட்டங்களில் பழங்குடிகள் வாழ்கிறார்கள். பழங்குடிகள் பெரும்பாலும் காடும் காடுசார்ந்த நிலங்களிலும் வாழ்கின்றனர். இவர்கள் பணம் சார்ந்த பொருளாதாரத்தை அதிகமாகப் பயன்படுத்துவதில்லை. இவர்கள் தங்களுக்கென  தனி மொழியும், குடும்ப மற்றும் குமுகப் (சமூகப்) பழக்க வழக்கங்களையும் கொண்டவர்கள். பெரும்பாலோருடை மொழிகள் தமிழுடன் நெருங்கிய தொடர்புடையது என்றும் திராவிட மொழிக் குடும்பத்தைச் சேர்ந்ததென்றும் அறிஞர்கள் கருதுகிறார்கள். முதன் முதல் எட்கர் தர்ஸ்டன் என்பாரும், பின்னர் அனந்த கிருஷ்ண அய்யர், முனைவர் அய்யப்பன் போன்றோரும் பழங்குடிகளைப் பற்றிய ஆய்வுகள் செய்துள்ளனர். இவ்வகையான மக்கள் தற்போதைய சூழலில் தங்களில் வாழ்வாதாரங்களை இழந்து தவிக்கின்றனர். 

## உசாத் துணை
* அ.கா.பெருமாள். (2005). தமிழகப் பழங்குடிகள். *மனோரமா இயர்புக் 2005*, 302-318.
* முனைவர் சு.சக்திவேல், தமிழ்நாட்டுப் பழங்குடி மக்கள்,  மணிவாசகர் பதிப்பகம், சென்னை-108, முதற்பதிப்பு: 1998

## மேற்கோள்கள்


பகுப்பு:பழங்குடிகள்
பகுப்பு:இந்தியப் பழங்குடிகள்
பகுப்பு:தமிழ்நாட்டினர்
பகுப்பு:தமிழகப் பழங்குடிகள்
பூரி மாவட்டம்

**பூரி** ஒரிசா மாநிலத்தின்  கிழக்குக் கரையோர மாவட்டமாகும். இது ஒரிசாவின் காலம் கடந்த வரலாறு, கலை மற்றும் பண்பாட்டிற்கு ஒர் உன்னத சான்றாக திகழ்கிறது. உலகப் புகழ் பெற்ற  புரி ஜெகன்நாதர் கோயில் , கொனார்க் சூரியன் கோயில் மற்றும் பிப்பிலி ஆகிய இடங்கள் இம்மாவட்டத்தின் சிறப்புகள்.

புரி நகரத்தில் ஆண்டுதோறும், ஜெகந்நாதர், பலராமன் மற்றும் சுபத்திரைக்கு நடைபெறும் தேரோட்டம் உலகப் புகழ் பெற்றது.

## மேற்கோள்கள்


## இதனையும் காண்க
* கொனார்க் சூரியன் கோயில்

பகுப்பு:புரி மாவட்டம்
பகுப்பு:ஒடிசாவின் மாவட்டங்கள்
பழங்குடிகள்

**பழங்குடிகள்** என்போர் தொன்றுதொட்டோ பன்னெடுங்காலமாகவோ (10,000 ஆண்டுகளுக்கும் மேலாக), ஒரு நிலப்பகுதியில் வாழ்ந்து வருபவர்கள். இவர்கள் தங்களுக்கென தனி பழக்க வழக்கங்களும் மொழியும் நிலமும் கொண்டு அதனைச் சார்ந்த செடி, கொடி, மரம், விலங்குகளைக் கொண்டு தங்கள் வாழ்க்கையைத் தன்னிறைவோடு வாழ்பவர்கள். இவர்கள் தங்களுக்கென தனி கலைகளும் கடவுள், சமயம், மற்றும் உலகம் பற்றிய கொள்கைகளும்
கொண்டிருப்பர். தனி மனித வாழ்க்கையிலும், உறவு முறைகளிலும், குமுகமாக வாழ்வதிலும் தங்களுக்கென தனியான முறைகள் கொண்டவர்கள். தற்கால மக்களிடம் அதிகம் பழகாமலும், பணத்தை அடிப்படையாகக் கொண்ட பொருளாதாரம் இல்லாமலும், தற்கால தொழில் வளர்ச்சி வழி பெற்ற புதிய பொருட்கள், வசதிகள் எதையும் பெரிதாக ஏற்றுக் கொள்ளாதவர்களுமாக இருக்கின்றனர். ஆப்பிரிக்கா, ஆஸ்திரேலியா, வட அமெரிக்கா, தென் அமெரிக்கா, இந்தியாவின் அந்தமான் நிக்கோபார் தீவுகள், இந்தோனேசியா ஜப்பான், பசிபிக் தீவுகள் என்று உலகின் பல்வேறு பகுதிகளில் பல்வேறு பழங்குடி இனங்கள் வாழ்ந்து வருகின்றனர்.

## கடல் பழங்குடிகள்
பல பழங்குடியின் மக்கள், பல இடங்களில் கடலிலேயே வாழ்கிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.

## வரைவிலக்கணம்
பழங்குடிகள் என்போர், ஒரே பண்பாட்டுக்கு உரியவர்களாகவும், ஒரே மொழியை அல்லது கிளைமொழியைப் பேசுபவர்களாகவும், பொது வரலாற்றைக் கொண்டவர்கள் என்ற உணர்வு கொண்டவர்களாகவும், மையப்படுத்திய அதிகார அமைப்பு இல்லாதவர்களாகவும் உள்ள ஒரு குழுவினர் எனப் பொருவாக வரையறுக்கப்படுகிறது. இக்குழுக்கள் குலங்களையும் (bands), கால்வழி (lineages) உறவுக் குழுக்களையும் தம்முள் அடக்கியவை.
## இதனையும் காண்க
* பஜாவு மக்கள்

## உசாத்துணைகள்
* பக்தவச்சல பாரதி, பண்பாட்டு மானிடவியல், மெய்யப்பன் பதிப்பகம், சிதம்பரம், 2003.
## வெளி இணைப்புகள்
* இனி இந்த பூமி பூர்வகுடிகளுக்கானது அல்ல? வாழ்வே போராட்டமாகும் அவலம்

*